खेलकूद सांस्कृतिक गतिविधियों के विजेता छात्र-छात्राएं पुरस्कृत
डूंगरकॉलेज में रविवार को वार्षिकोत्सव और पुरस्कार वितरण समारोह का आयोजन किया गया। इस मौके पर खेलकूद और सांस्कृतिक गतिविधियों में विजेता रहे छात्र-छात्राओं को अतिथियों ने पुरस्कृत किया।
वहीं इससे पूर्व छात्राओं ने गीत-संगीत की अपनी प्रस्तुति से समा बांधा। मुख्य अतिथि पद्माराम कुलरिया ने कहा कि गौ सेवा ही परम सेवा है। उन्होंने बालिका शिक्षा में बढ़ावे का आह्वान किया। विशिष्ट अतिथि राष्ट्रीय उपाध्यक्ष स्काउट डॉ.विमला डुकवाल ने स्टूडेंट्स से जीवन के हर क्षेत्र में आगे बढ़ने का आह्वान किया। समाजसेवी ताराचंद सारस्वत, नोखा मंडी के पूर्व अध्यक्ष श्रीराम तर्ड, देवेंद्र कस्वां ने भी विचार रखे। समारोह की अध्यक्षता एमजीएस विश्वविद्यालय के कुलपति प्रो.भागीरथ सिंह ने की। प्राचार्य डॉ.बेला भनोत ने वार्षिक प्रतिवेदन प्रस्तुत किया। वहीं छात्र संघ अध्यक्ष मांगीलाल गोदारा ने कॉलेज में करवाए गए विकास कार्यों को बताया। गोदारा ने स्टूडेंट्स की हर समस्या के समाधान का आश्वासन दिया। समारोह में डॉ. सरला वर्मा, डॉ.मीना रानी, डॉ. इंद्रा बिश्नोई सहित छात्र संघ महासचिव हिम्मत सिंह, सचिव रामनिवास कारगवाल, उपाध्यक्ष रामनिवास सारण, पूर्व अध्यक्ष महेश मूंड, ओमप्रकाश कड़वासरा आदि शामिल हुए।
डूंगर कॉलेज के वार्षिकोत्सव में प्रस्तुति देती छात्रा।
डूंगर कॉलेज का वार्षिकोत्सव संपन्न हुआ
hin_Deva hin_Deva hin_Deva hin_Deva hin_Deva